CELEX: 32006D0597
Language: sk
Date: 2006-08-04 00:00:00
Title: 2006/597/ES: Rozhodnutie Komisie zo 4. augusta 2006 , ktorým sa zostavuje zoznam regiónov, ktoré sú na prechodnom a špecifickom základe oprávnené na financovanie zo štrukturálnych fondov v rámci cieľa Regionálna konkurencieschopnosť a zamestnanosť v období rokov 2007–2013 [oznámené pod číslom K(2006) 3480]

6.9.2006   
            
            
               SK
            
            
               Úradný vestník Európskej únie
            
            
               L 243/49
            
         
      ROZHODNUTIE KOMISIE
   
   zo 4. augusta 2006,
   ktorým sa zostavuje zoznam regiónov, ktoré sú na prechodnom a špecifickom základe oprávnené na financovanie zo štrukturálnych fondov v rámci cieľa Regionálna konkurencieschopnosť a zamestnanosť v období rokov 2007–2013
   [oznámené pod číslom K(2006) 3480]
   (2006/597/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1083/2006 z 11. júla 2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a ktorým sa zrušuje nariadenie (ES) č. 1260/1999 (1), a najmä na jeho článok 8 ods. 4,
   keďže:
   
               (1)
            
            
               Podľa článku 3 ods. 2 písm. b) nariadenia (ES) č. 1083/2006 cieľ Regionálna konkurencieschopnosť a zamestnanosť je zameraný na posilnenie konkurencieschopnosti a atraktívnosti regiónov.
            
         
               (2)
            
            
               Podľa článku 8 ods. 2 prvého pododseku nariadenia Rady (ES) č. 1083/2006 regióny úrovne NUTS 2 úplne pokryté Cieľom 1 v roku 2006 podľa článku 3 nariadenia (ES) č. 1260/1999 z 21. júna 1999 o všeobecných ustanoveniach o štrukturálnych fondoch (2), ktorých nominálna úroveň hrubého domáceho produktu (HDP) meraného a vypočítaného podľa článku 5 ods. 1 nariadenia č. 1083/2006 presiahne 75 % priemeru EÚ 15, sú oprávnené na financovanie zo štrukturálnych fondov v rámci cieľa Regionálna konkurencieschopnosť a zamestnanosť na prechodnom a špecifickom základe.
            
         
               (3)
            
            
               Podľa článku 8 ods. 2 druhého pododseku nariadenia (ES) č. 1083/2006 sa v období rokov 2007 – 2013 prechodné financovanie uplatňované na regióny uvedené v článku 8 ods. 2 prvom pododseku vzťahuje aj na Cyprus.
            
         
               (4)
            
            
               Je potrebné zodpovedajúcim spôsobom zostaviť zoznamy oprávnených regiónov,
            
         PRIJALA TOTO ROZHODNUTIE:
   Článok 1
   Regióny oprávnené na financovanie zo štrukturálnych fondov v rámci cieľa Regionálna konkurencieschopnosť a zamestnanosť na prechodnom a špecifickom základe, ako je uvedené v článku 8 ods. 2 nariadenia (ES) č. 1083/2006, sú regióny uvedené v prílohe k tomuto nariadeniu.
   Článok 2
   Toto rozhodnutie je určené členským štátom.
   
      V Bruseli 4. augusta 2006
      
         
            Za Komisiu
         
         Danuta HÜBNER
         
         
            členka Komisie
         
      
   
   
      (1)  Ú. v. EÚ L 210, 31.7.2006, s. 25.
   
      (2)  Ú. v. ES L 161, 26.6.1999, s. 1. Nariadenie naposledy zmenené a doplnené nariadením (ES) č. 1198/2006 (Ú. v. EÚ L 223, 15.8.2006, s. 1).
   
      PRÍLOHA
      Zoznam regiónov úrovne NUTS 2, ktoré sú na prechodnom a špecifickom základe oprávnené na financovanie zo štrukturálnych fondov v rámci cieľa Regionálna konkurencieschopnosť a zamestnanosť v období od 1. januára 2007 do 31. decembra 2013
      
                  GR24
               
               
                  Sterea Ellada
               
            
                  GR42
               
               
                  Notio Aigaio
               
            
                  ES41
               
               
                  Castilla y León
               
            
                  ES52
               
               
                  Comunidad Valenciana
               
            
                  ES70
               
               
                  Canarias
               
            
                  IE01
               
               
                  Border, Midland and Western
               
            
                  ITG2
               
               
                  Sardegna
               
            
                  CY00
               
               
                  Kypros/Kıbrıs
               
            
                  HU10
               
               
                  Közép-Magyarország
               
            
                  PT30
               
               
                  Região Autónoma da Madeira
               
            
                  FI13
               
               
                  Itä-Suomi
               
            
                  UKD5
               
               
                  Merseyside
               
            
                  UKE3
               
               
                  South Yorkshire